Diari Oficial de la Generalitat Valenciana


Sumari del DOGV 2120, del 08-10-1993 (1993/829390)

RESOLUCIÓ de 27 de juliol de 1993, del Conseller d'Obres Públiques, Urbanisme i Transports, per la qual aprova definitivament el pla especial d'ordenació de volums de l'illa situada entre els carrers Passeig Ribalta, Galicia, 275 i Pintor Vergara de Castelló de la Plana.
-------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2120

Data del DOGV
:   08-10-1993

Secció del DOGV
:   ALTRES DISPOSICIONS

Número del document
:   1993/829390


Data del document
:   27-07-1993

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Resolució de 27 de juliol de 1993, del Conseller d'Obres Públiques, Urbanisme i Transports, per la qual aprova definitivament el pla especial d'ordenació de volums de l'illa situada entre els carrers Passeig Ribalta, Galícia, 275 i Pintor Vergara de Castelló de la Plana.  
Vist l?expedient relatiu al Pla Especial d'Ordenació de Volums de l?illa situada entre els carrers Passeig Ribalta, Galícia, 275 i Pintor Vergara de Castelló de la Plana, amb aquests  
Antecedents de fet  
Primer  
L?Ajuntament de Castelló de la Plana va aprovar inicialment el projecte el 26 de febrer de 1993 i després d'un període d'informació pública d'un mes durant el qual no es van produir al·legacions el va aprovar provisionalment el dia 30 d'abril de 1993.  
Segon  
El projecte consta de memòria descriptiva i justificativa, ordenances, estudi econòmico-financer, plànols d'informació i d'ordenació.  
Tercer  
La finalitat d?aquest pla especial és reordenar els volums i superfícies edificables de l?illa situada entre els carrers Passeig Ribalta, Galícia, 275 i Pintor Vergara, a fi d'aconseguir una separació amb l?edifici existent de 12 plantes situat en la façana oposada del carrer 275, amb la qual cosa s'augmenta l'amplària del vial de 8 a 21 m, amb un plantejament de variants donada la seua nul·litat per al trànsit rodat i uniformar i harmonitzar els esmentats volums de manera que es cree una alçària de cornisa uniforme amb les façanes que donen al Passeig Ribalta i al carrer Galícia i Pintor Vergara, com a conseqüència de l'adequació de l?edifici als criteris d'ordenació de l?entorn del Pare Ribalta, subjecte a la Llei del Patrimoni Històric Espanyol.  
L?àmbit afectat per aquest pla especial està delimitat per una illa de 3.170 m2 situada en la zona de qualificació urbanística ZU-2, la qual estableix una alçària de cornisa específica en funció de l'ampliació del vial. El pla general confereix un volum edificable de 39.254 m3.ª l?esmentada illa i amb el Pla Especial s'obtenen 38.882 m3, amb la qual cosa aquest queda disminuït.  
La reculada proposada al carrer 275 de 21 m d?amplària serà cedida en ús sobre rasant al domini públic. S'han estimat els seus costos d'urbanització i s'ha establert el compromís de presentació d'un aval de garantia per una quantitat del 6% del valor d'urbanització en compliment del que exigeix la corporació municipal.  
El pla general determina en la zona d'ordenança ZU-2 una altura màxima d'edificació en funció de l'amplària del vial, i en concret per al carrer Passeig Ribalta resultaria de la seua aplicació un nombre màxim de 5 plantes inclosa la planta baixa amb una alçària màxima de 16 m, i per als carrers Galícia i Pintor Vergara, 4 plantes inclosa la planta baixa, amb una alçària màxima de 13 m.  
El Pla Especial fixa tant en ordenances com en plànols l'alçària màxima edificable i el nombre màxim de plantes, i estableix 5 plantes, inclosa la planta baixa, més la planta àtic reculada 3 m als carrers Passeig Ribalta, Galícia i Pintor Vergara, amb una alçària màxima des de la rasant fins a l'aresta inferior del forjat sostre de l?àtic de 19 m i 7 plantes, inclosa la planta baixa, al carrer 275, amb una alçària màxima des de la rasant fins a l'aresta inferior del forjat sostre de l?última planta de, 22 m.  
Quart  
La Comissió Territorial d'Urbanisme de Castelló, en la sessió del 14 de juny de 1993, acordà emetre un informe favorable del Pla Especial, tramitat per l'Ajuntament de Castelló i alçat al Conseller d'Obres Públiques, Urbanisme i Transports la proposta de resolució per a la seua aprovació definitiva.  
Fonaments de dret  
Primer  
La tramitació ha estat correcta d'acord amb el que disposa l'article 116 del Reial Decret Legislatiu 1/1992 de 26 de juny, pel qual s'aprova el text refós de la Llei sobre el Règim del Sòl i Ordenació Urbana (en avant Llei del Sòl) i 147 del Reglament de Planejament. D'altra banda, la documentació està completa als efectes del compliment de l'article 77 del Reglament de Planejament.  
Segon  
El municipi de Castelló de la Plana compta amb un Pla General Municipal d'Ordenació aprovat definitivament, per Resolució del Conseller d'Obres Públiques, de data 17 de setembre de 1984.  
Tercer  
Hi ha en l'expedient un informe dels serveis territorials de la Conselleria de Cultura, Educació i Ciència de 6 de maig de 1993 pel qual autoritza el Pla Especial d'Ordenació de Volums ja que està subjecte a la Llei del Patrimoni Històric Espanyol.  
Quart  
Aquest pla especial es redacta com a conseqüència de l?escrit del Conseller d'Obres Públiques, Urbanisme i Transports de 24 de novembre de 1992, pel qual va procedir a formular a l'Ajuntament de Castelló de la Plana el requeriment d'anul·lació de l'acord d'aprovació definitiva de l?estudi de detall de l?illa situada entre els carrers Passeig de Ribalta, Pintor Vergara, Galícia i 275, donat que l?esmentat estudi de detall comportava un increment en l'alçària màxima i en el nombre màxim de plantes permeses per l?ordenança ZU-2, del Pla General, cosa que vulnera el que disposa l'article 65.4 del Reglament de Planejament per als estudis de detall.  
Cinquè  
L'elecció de la figura de planejament s'estima correcta, atès que, en compliment de l'article 84.3.b) de la Llei del Sòl, s'arbitra la possibilitat de redactar plans especials per a la protecció i millora del medi urbà.  
En el cas concret que ens ocupa, atès que tant el Pare Ribalta com el seu entorn estan inclosos en el catàleg del Patrimoni Històrico-artístic del Pla General d'Ordenació, i, pel que es dedueix del document, les façanes que donen al carrer Passeig Ribalta estan sotmeses a uns criteris d'ordenació específics, s'adverteix la procedència de la redacció d'un pla especial per a la protecció i millora del carrer Passeig Ribalta en relació amb l'illa d'edificació proposada.  
Sisè  
Amb l'ordenació proposada i en recilar l'alineació al carrer 275, s'estableix una cessió d'espais lliures de 1050 m2 d'ús i domini públic en l'espai sobre rasant, encara que no són exigibles per no existir augment de la densitat de població.  
Setè,  
El projecte s'ajusta a les determinacions contingudes en els art. 84.4 i 89 i als art. 104 i 105 de la Llei del Sòl, així com a les determinacions derivades dels reglaments que la desenvolupen.  
Vuitè  
D'acord amb l'article 118.3.c) de la Llei del Sòl en relació amb els articles 3 i 15.11 del Decret 137/1990, de 30 de juliol, del Govern Valencià, en tractar-se d'un pla especial no previst en desenvolupament de les determinacions del pla general, la seua aprovació definitiva competeix al Conseller d'Obres Publiques, Urbanisme i Transports, després de l'informe de la Comissió Territorial d'Urbanisme de Castelló.  
Vistos els preceptes, legals esmentats, la Llei del Sòl, la Llei de Procediment Administratiu, i la resta de legislació aplicable, resolc:  
Aprovar definitivament el Pla Especial d'Ordenació de volums de l?illa situada entre els carrers Passeig Ribalta, Galícia i Pintor Vergara de Castelló de la Plana.  
Contra aquesta resolució, que posa fi a la via administrativa, es podrà interposar un recurs contenciós administratiu davant la Sala Contenciosa del Tribunal Superior de Justícia de la Comunitat Valenciana, en el termini de dos mesos comptadors des de l?endemà de la notificació d'aquesta.  
Per a la interposició de l?esmentat recurs serà requisit imprescindible que amb caràcter previ el recurrent comunique a aquest òrgan la interposició d'aquest.  
Tot allò conforme amb el que preveuen els articles 57.2.f) i 58 de la Llei Reguladora de la Jurisdicció Contenciosa Administrativa de 27 de desembre de 1956; l'article 110.3 de la Llei 30/1992 de 26 de novembre, del Règim Jurídic de les Administracions Públiques i del Procediment Administratiu Comú.  
Tot això, sense perjudici de la interposició de qualsevol altre recurs que s'estime oportú.  
València, 27 de juliol de 1993.- El Conseller d'Obres Públiques, Urbanisme i Transports: Eugenio Burriel de Orueta.